অবৈধভাবে সরকারি ক্যানেল ভরাট, অভিযুক্ত বেলডাঙার স্থানীয় প্রোমোটার

বেলডাঙা, মুর্শিদাবাদ – রাতের অন্ধকারে  অবৈধভাবে  মাটি ফেলে ক্যানেল  ভরাট করার অভিযোগ উঠল স্থানীয় প্রোমোটারের (local promoter ) বিরুদ্ধে। বেলডাঙা শহরের (Beldanga City) ওই ক্যানেল (Cennel) দিয়ে শহরের সমস্ত ড্রেনের জল পাস হয়। শনিবার গভীর রাতে ঘটনাস্থলে পৌঁছে জেসিবি (JCB) সহ তিনজনকে গ্রেফতার করল বেলডাঙা থানার পুলিশ। আর ওই নিয়ে শুরু হয়েছে  বিজেপি (BJP) ও তৃণমূলের (TMC)  রাজনৈতিক তরজা।

বিজেপির  দাবি, ওই ক্যানেল সরকারি সম্পত্তি। এলাকায় বাড়ি নির্মাণ করার জন্য ক্যানেল ভরাট করা হচ্ছিল। ওই চ্যানেল ভরাটের পিছনে মদত রয়েছে কারো কারো। ঘটনার প্রতিবাদ করছেন তিনি। পাশাপাশি  অভিযুক্তদের সঙ্গে সঙ্গে গ্রেফতারের জন্য পুলিশকে ধন্যবাদ জানাচ্ছেন তিনি বলে জানান বেলডাঙা পুরসভার বিজেপির বিরোধী দলনেতা অলোক ঘোষ।

আরও পড়ুন: প্রাথমিকে নিয়োগ ‘দুর্নীতি’তে দিব্যেন্দু -ভারতী ঘোষদেরও সুপারিশ ছিল, জমা পড়ল রিপোর্ট

অন্যদিকে তৃণমূল পরিচালিত বেলডাঙা পুরসভার ভাইস চেয়ারম্যান আবু সুফিয়ান মন্ডল বলেন, ৪ নং ওয়ার্ডের ওই ক্যানেল শহরের হৃৎপিণ্ড। শহরের সমস্ত নোংরা জল ওই ক্যানেল  দিয়ে বেরিয়ে যায়। রাত্রের অন্ধকারে যারা ওই ক্যানেল ভরাট করছিলেন তাঁদের গ্রেফতার করেছে পুলিশ।

তাছাড়া ওই ক্যানেলে মাটি তুলে না নেওয়া হলে ওই প্রোমোটারের বিরুদ্ধে ব্যবস্থা নেবে বেলডাঙ্গা পুরসভা। আর যে বিজেপি নেতারা দুর্নীতির কথা তুলছেন তারা ঘটনাস্থলে  না গিয়ে ফেসবুকে পোস্ট করতে ভালোবাসেন বলে কটাক্ষ করেন ভাইস চেয়ারম্যান ভাইস চেয়ারম্যান।

দেখুন অন্য খবর: